














VŠEOBECNE ZÁVÄZNÉ NARIADENIE OBCE ZÁVADKA
O URČENÍ VÝŠKY PRÍSPEVKU
V MATERSKEJ ŠKOLE ZRIADENEJ OBCOU ZÁVADKA



NÁVRH
Obec Závadka, v súlade s ustanovením § 6 odsek 2 zákona SNR č. 369/1990 Zb. o obecnom zriadení v znení neskorších predpisov (ďalej aj „zákon o obecnom zriadení“) a  v súlade s ustanovením § 28 odseky 5, 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj „školský zákon“) vydáva


VŠEOBECNE ZÁVÄZNÉ NARIADENIE
číslo 1/2025

O URČENÍ VÝŠKY PRÍSPEVKU V MATERSKEJ ŠKOLE ZRIADENEJ OBCOU ZÁVADKA


§ 1
Predmet úpravy
Všeobecne záväzným nariadením o určení výšky príspevku v materskej škole zriadenej obcou Závadka (ďalej aj „nariadenie“) obec Závadka (ďalej aj „obec“) určuje výšku mesačného príspevku zákonného zástupcu na čiastočnú úhradu výdavkov materskej školy zriadenej obcou Závadka a podmienky jeho zníženia, zvýšenia alebo odpustenia.

§ 2
Základné ustanovenia
(1) Obec Závadka je zriaďovateľom školy: Materská škola Závadka (ďalej aj „materská škola“) bez právnej subjektivity.
(2) Materská škola je zriadená obcou Závadka pri prenesenom výkone štátnej správy1 a je zaradená do Siete škôl a školských zariadení SR.

§ 3
Príspevok na čiastočnú úhradu výdavkov materskej školy
(1) Obec Závadka určuje výšku mesačného príspevku na čiastočnú úhradu výdavkov materskej školy zriadenej obcou Závadka: 5,00 € / kalendárny mesiac.
(2) Podmienkou pre odpustenie mesačného príspevku na čiastočnú úhradu výdavkov materskej školy za kalendárny mesiac je prerušenie dochádzky dieťaťa do materskej školy na viac ako 30 po sebe nasledujúcich dní z dôvodu choroby dieťaťa, alebo z rodinných dôvodov, preukázateľným spôsobom dokladované.

§ 4
Záverečné ustanovenia
Nadobudnutím účinnosti tohto nariadenia sa zrušuje Všeobecne záväzné nariadenie obce Závadka č. 1/2019 o určení výšky príspevku na činnosť školy a školského zariadenia, vrátane zmien a doplnení.

§ 5
Na tomto nariadení sa uznieslo Obecné zastupiteľstvo obce Závadka na svojom zasadnutí dňa 	 2025.

§ 6
Toto nariadenie bolo vyhlásené vyvesením dňa 	 2025.

§ 7
Všeobecne záväzné nariadenie o určení výšky príspevku v materskej škole zriadenej obcou Závadka nadobúda účinnosť dňa 	 2025 (alebo 15-tym dňom od vyvesenia).



Ing. Arch. Matej Drab starosta obce

